顧允成

顧允成（），字季時，號涇凣（涇凡），南直隸無錫縣人，晚明政治人物。萬曆丙戌進士，官至禮部主事，致仕歸里，協助其兄顧憲成建立東林書院。

生平
与兄顧憲成同游方山先生薛應旂之门。萬曆七年（1579年）己卯科應天府乡试第九十五名举人，十一年（1583年）會試中式三十八名，萬曆十四年（1586年）補殿試，在對策中言語冒犯鄭貴妃，執政驚恐，置之末第，为三甲二百二十三名。《萬曆十四年丙戌科進士履歷》：顾允成，泾凡，癸未書三房，己未十月二十九日生。无锡县人，三甲二百二十三名。吏部政，丙戌建言回籍，戊子准改南康府教授，壬辰升國子監博士，癸巳升礼部主事，降補光州判官。《明史·卷231》：顧允成 ，字季時，憲成弟。性耿介，厲名節。舉萬曆十一年會試，十四年始赴殿試。對策中有曰：「陛下以鄭妃勤於奉侍，冊為皇貴妃，廷臣不勝私憂過計。請立東宮，進封王恭妃，非報罷則峻逐。或不幸貴妃弄威福，其戚屬左右竊而張之，內外害可勝言。頃張居正罔上行私，陛下以為不足信，而付之二三匪人。恐居正之專，尚與陛下二。此屬之專，遂與陛下一。二則易間，一難圖也。」執政駭且恚，置末第。

中第後，顧允成以進士在吏部衙門觀政辦事。會南畿督學御史房寰連疏參奏都御史海瑞，顧允成為此憤慨，偕同年彭遵古、諸壽賢抗疏。三人都被奪冠帶還家。《明史·卷231》：會南畿督學御史德清人房寰，連疏詆都御史海瑞，允成不勝憤。偕同年生彭遵古、諸壽賢抗疏劾之，略言：「寰妬賢醜正，不復知人間羞恥事。臣等自幼讀書，即知慕瑞，以為當代偉人。寰大肆貪汙，聞瑞之風，宜愧且死，反敢造言逞誣，臣等所為痛心。因劾其欺罔七罪。始寰疏出，朝野多切齒。而政府庇之，但擬旨譙讓。及得允成等疏，謂寰已切讓，不當出位妄奏，奪三人冠帶，還家省愆，且令九卿約束辦事進士，毋妄言時政。南京太僕卿沈思孝上言：「二三年來，今日以建言防人，明日以越職加人罪，且移牒諸司約禁，而進士觀政者，復令堂官鉗束之。夫禁其作奸犯科可也，而反禁其讜言直諫；教其砥行立節可也，而反教以緘默取容。此風一開，流弊何極。諫官避禍希寵不言矣，庶官又不當言；大臣持祿養交不言矣，小臣又不許言。萬一權奸擅朝，傾危宗社，陛下安從聞之。臣歷稽先朝故事，練綱、鄒智、孫磐、張璁並以書生建言，未聞以為罪，獨奈何錮允成等耶？」疏入，忤旨被責，三人遂廢。寰復詆瑞及思孝，其言絕狂誕。自是獲罪清議，出為江西副使。給事中張鼎思劾其奸貪，寰亦訐鼎思請寄事。諸給事中不平，連章攻寰，寰與鼎思並謫，遂不復振。

經年，南京御史陳邦科請錄用允成等，朝廷不許。巡按御史再請，詔許以教授用。萬曆十六年（1588年）任南康府學教授，十七年告病，本年丁憂，服闋，復除保定府教授。二十年入為國子監博士，次年遷禮部主事。二十一年三月因忤閣臣張位，謫光州判官《大明神宗显皇帝实录卷之二百五十八》：萬曆二十一年三月癸未，先是礼部精膳司署员外郎事陳泰來疏论察典，其略曰：臣叨第十七年，历官四任，目睹京察，自丁丑、辛巳、丁亥以暨今春，凡四举矣。丁丑则故相張居正以夺情故，用幕客朱琏策，借星变计吏，箝制众口，楚人方逢時署部考功郎，劉世亨依违颐气，扫除异己，如蔡文范、習孔教等并挂察籍，公论冤之。辛巳则居正威福已成，王國光唯诺惟命，考功郎孫維清鄙人也，与秦燿设谋禁锢，建言之臣遂以趙用賢、吴中行、沈思孝、艾穆、鄒元標五贤附名察籍，今辅臣趙志皋亦以不及论，而南中何宽、李已为政，今辅臣张位、抚臣趙世卿与焉，公论冤之。丁亥则台省楊廷相、馬允登侧媚当路，诬陷善类，御史王国面折之，其说不尽行，而尚书楊巍自许模棱，考功郎徐一檟主调停之，画薰莸并容，泾渭失辨，多去庸庸者，至拾遗疏内何起鳴幸免，張正鵠枉黜，公论冤之。未有旁咨博采，核实称情，邪謟尽屏，贪墨必汰，如今春之事者也。顷者庶寮拾遗，下部覆议，虞淳熙素擅才名，楊于庭西功未叙，袁黄方赞东师，该部酌量评品，盖有深意。科臣劉道隆遽形紏摘，遂蒙 严旨诘问，阁臣驾言于 圣怒，识者扼腕而不平，此其故可推也。夫尚书孫鑨割渭阳之恩于吕胤昌，趙南星忍秦晋之好于王三餘，是诚难事。今除奸祛蠹之功未偿，而以怜才为过割情；捐爱之义不称，而以评品为私。科臣或有独见，阁臣得无微指耶？夫部权归阁自高拱兼摄部事，张居正专擅国政，尚书除張瀚、嚴清而外，选郎除孫鑛、陳有年而外，奔走请教，一一禀承，滥觞于杨巍，而扫地于劉希孟、謝廷采。今日复借拾遗处分，荧激 圣怒，即昨年之故智，将来必挈权以阿阁臣，而后为不专。权必植党以附阁臣，而后为不结党乎？ 上怒。降泰来极边杂职，以贾岩、薛敷教、于孔兼、顧允成、張納陛朋谋乱政，各夺三官外任。于是左都御史李世達等合疏申救。 上曰：卿等为国大臣，不惜国体，以镇静为重，反市恩群小，哓哓烦渎。赵南星、虞淳熙、杨于庭、袁黄俱禠职。，乞假歸里。與兄憲成在東林書院講學，不再復出，卒年五十四。有《小辨齋偶存》。《漢籍電子文獻資料庫·明人傳記資料索引》949-950：顧允成，字季時，號涇凡，無錫人，憲成弟。性耿介厲名節，擧萬曆十四年會試，殿試對策，語侵鄭妃，執政駭且恚，寘末第。會房寰疏詆海瑞，允成偕同年生抗疏劾寰，坐奪冠帶還家。後起南京敎授，累遷禮部主事。三王並封，偕同官合疏諫，不報。後以忤閣臣張位，謫光州判官，乞假歸。與憲成講學東林，不復出，年五十四卒。有小辨齋偶存。《明史·卷231》：久之，南京御史陳邦科請錄用允成等，不許。巡按御史復言之，詔許以教授用。允成歷任南康、保定。入為國子監博士，遷禮部主事。三王並封制下，偕同官張納陛、工部主事岳元聲合疏諫曰：「冊立大典，年來無敢再瀆者，以奉二十一年舉行之明詔。茲既屆期，羣臣莫不引領。而元輔王錫爵星駕趣朝，一見禮部尚書羅萬化、儀制郎于孔兼，即戒之弗言，慨然獨任，臣等實喜且慰。不意陛下出禁中密札，竟付錫爵私邸，而三王並封之議遂成；即次輔趙志皐、張位亦不預聞。夫天下事非一家私議。元子封王，祖宗以來未有此禮，錫爵安得專之，而陛下安得創之。當是時，光祿丞朱維京、給事中王如堅疏先入。帝震怒，戍極邊。維京同官涂杰、王學曾繼之，斥為民。及是諫者益眾，帝知不可盡斥，但報「遵旨行」。已而竟寢。未幾，吏部尚書孫鑨等以拾遺事被責。允成謂閣臣張位實為之，上疏力詆位，因及錫爵。納陛亦抗章極論，幷侵附執政者。帝怒，謫允成光州判官，納陛鄧州判官。皆乞假歸，不復出。

家族
曾祖顾纬，生员。祖父顾夔。父顾学，贈户部主事。母钱氏，封太安人。慈侍下。兄顾性成、顾自成、顾宪成（吏部主事）。

參考文獻
注釋

書目
黃宗羲撰，《主事顧涇凡先生允成》，《明儒學案》，2冊60卷，654-658

 延伸阅读 

Yun
Category:涇里顧氏
Category:无锡人
Category:明朝禮部主事
Category:明朝光州判官
Category:明朝儒學學者
Category:明朝經學家
Category:明朝南康府儒學教授
Category:明朝保定府儒學教授